Rikunarita-ORG/Wikinium huggingface dataset:
# Erresuma Batuko Lehen Ministro

| Erresuma Batuko Lehen Ministro |
| --- |
|

|  |
| --- |
|  |

 |
| Datuak |
| Izen laburra | PM |
| Mota | kargu publikoa |
| Herrialdea | Erresuma Batua |
| Jarduera |
| Honen parte | Erresuma Batuko gabinetea eta Erresuma Batuko Gobernua |
| Karguaren titularra | Keir Starmer |
| Historia |
| Sorrera | 1721eko apirilaren 4a |
| webgune ofiziala   |

**Erresuma Batuko lehen ministroa** Erresuma Batuko gobernuburua da. Lehen ministroak subiranoari aholku ematen dio errege prerrogatiben zati handi batean, Kabineteko burua da eta ministroak hautatzen ditu. Lehen ministro modernoek beren kargua Komunen Ganberaren konfiantza lortzeko gaitasunaren arabera betetzen dutenez, Parlamentuko kideak dira.

Lehen ministroaren kargua ez dago inongo estatutu edo agiri konstituzionaletan ezarrita, baizik eta errotu den konbentzio baten bidez bakarrik, zeinaren arabera erregeak Komunen Ganberaren konfiantza lortzeko aukera gehien duen pertsona izendatzen baitu lehen ministro. Praktikan, Komunen artean aulki gehien dituen alderdi politikoaren burua da.

Lehen ministroa *ex officio* da Funtzio Publikoko ministro, segurtasun nazionalaren ministro eta Altxorreko Lehen Lord ere. 2019an Batasunerako ministro kargua sortu zen; Boris Johnson izan zen titulu hori lortu zuen lehen ministroa. Lehen ministroaren egoitza ofiziala eta bulegoa Downing Streeteko 10. zenbakia da, Londresen.

Keir Starmer lehen ministroa da 2024ko uztailaren 5az geroztik.

## Erreferentziak

## Kanpo estekak
# Ginezeo

*Beste esanahi batzuen berri izateko, ikus: «Ginezeo (argipena)»*
Obarioak, lorean izan ditzakeen posizioak: superoa, erdiinferoa eta inferoa
Limoiondoaren pistiloa
**Ginezeoa**, lehen **lore-orratz** edo **pistilo** deitua (latinez *pistillum* motrailuaren eskua), loreen zati femeninoa da landare angiospermatan. Laugarren bertiziloa da lore oso batean.

Ginezeoa, karpeloz osatua dago, hauen gainean, ugaltze zelula femeninoak izango dituzten obuluak garatuko direlarik. Ginezeoa, karpelo bat edo gehiagoz, askeak edo euren artean elkartuak, osatuak egon daitezke. Bertan, toki ezberdinak aurki daitezke:

* Obarioa: obuluak barnean dituen barrunbea
* Estiloa, lore-hauts aleak jarriko diren "kanoi" bezala balioko duen zati antzu luzexka, polen aleak, likido estigmatikoak mantenduko dituelarik.
* Lorexakia: Estiloaren gaineko barrunbea.

Ginezeoak, estilo eta estigmarik gabe ere egon daitezke, zuzenean obarioaren gainean jartzen da, eta, orduan, *estigma sesila* deitzen da.

Karpeloetan, hiru nerbio nagusi ikus daitezke, horietatik bik, karpeloaren ertzak zeharkatzen dituztelarik, eta, euren ondoan, obuluak jaiotzen dira: nerbio hauek, nerbio plazentario izena jasotzen dute. Karpeloaren erdiko nerbioa, nomofiloen erdikoa bezalakoa, nerbio karpelarra da. Obuluek, haziak sortzeko balioko dute, arrazoi honegatik *jatorrizko hazitarakoak* deitua, eta puxika formako irtenune bezala agertzen dira karpeloen ertzetan.

## Kanpo-estekak
# Chlorophyceae

| Chlorophyceae |
| --- |
|  Irudi gehiago |
| Sailkapen zientifikoa |
|  |
| Erreinua | Plantae |
| Azpierreinua | Viridiplantae |
| Filuma | Chlorophyta
 |
| Klasea  | **Chlorophyceae** Wille, Warmingen, 1884
 |
|  |
| Azpibanaketa |
| * Chaetopeltidales
* Chaetophorales
* Chlamydomonadales (= Volvocales)
* Chlorococcales
* Chlorocystidales
* Microsporales
* Oedogoniales
* Phaeophilales
* Sphaeropleales
* Tetrasporales
 |

**Chlorophyceae** alga berdeen klaseetako bat da. **Klorofizeo** klorofilaren berdea beste pigmentuez erabat ezin estal dezaketen algez esaten da. Batzuk zelula-bakarrak dira, eta banaka edo kolonietan bizi dira; beste batzuk aldiz zelula-anitzak dira. Ebaketaz, esporaz edo sexu bidez ugal daitezke.

## Sailkapena

Hona hemen aditu gehienek onartzen dituzten ordenak:

* Dunaliellales (adib. *Dunaliella*)
* Volvocales (adib. *Volvox*, *Chlamydomonas*)
* Chlorococcales (adib. *Nannochloris*)
* Oedogoniales (adib. *Oedogonium*)
* Sphaeropleales
* Chaetophorales
* Microsporales
* Tetrasporales (adib. *Tetraspora*)

1995ean Hoek, Mann eta Jahnsek beste sailkapen hau proposatu zuten.

* Volvocales
* Chlorococcales
* Chaetophoroales
* Oedogoniales

## Erreferentziak

## Kanpo estekak

* AlgaeBase

|  |  |
| --- | --- |
|  | Artikulu hau biologiari buruzko **zirriborroa** da. Wikipedia lagun dezakezu edukia osatuz. |
# Areka

Bide bazterreko areka (New Orleans, AEB)
Kale erdiko areka (Baudinard-sur-Verdon, Frantzia)
**Areka** kale eta bideetako euri-urak jaso eta bideratzen dituen ubidexka da. Horrela, euri-urak sor ditzakeen kalteak, putzuak edo uholdeak ekiditen ditu. Maiz, bide-bazterrean alde banatara izaten dira, batez ere errepide eta autobideetan, baina erdian edo alde bakarrean ere izan daitezke.

Arekak garbi egon behar du, bere funtzioa bete dezan. Arekan hondakinak pilatzen badira, ura ezin da ibili. Beste aukera bat da hondakinak urak eramatea eta hustubideak buxatzea. Bide publikoen mantentze-lanak oso garestiak dira, baina lehentasun osoz eta etenik gabe egin behar dira; betebehar horiek betetzen ez direnean, arazoak pilatzen dira eta hiriaren egoera nabarmen txartzen da.

Zintarria dagoenean, areka galtzadaren eta espaloiaren arteko koxkari esker lortzen da. Eraikitzeko material ugari erabil daiteke, hala nola zementua (bertan egina ala aurrefabrikatua), harria edo lurra bera.

## Historia

Hasiera batean gotorlekuetan arekak lubaki lehortu batean ura biltzeko erabiltzen zen. Ondoren erabilera errepideetara hedatu zen eta, oro har, helburu horri zuzendutako ubidexka edo erretenentzako.

Aurreki mendeetan, herrietako kaleetan estolderia ez zegoenean ur zikinak kudeatzeko, karkabak edo erretenak erabiltzen ziren horreterako. Hauen funtzionamenduaren eta mantentzearen erantzukizuna tokiko gobernuaren eta biztanleen artean elkarbanatzen zen.

## Ikus, gainera

* Hiri-drainatze sistema jasangarri

## Erreferentziak

## Kanpo estekak

|  |  |
| --- | --- |
|  | Artikulu hau Arkitekturari buruzko **zirriborroa** da. Wikipedia lagun dezakezu edukia osatuz. |
# Neotropikoa

Neotropikoa
**Neotropikoa** Lurrazaleko zortzi ekozona edo erreinu biogeografikoetatik bat da. Hitz hau ekologia, botanika, zoologia eta biogeografian asko erabiltzen da.

Neotropikoak Ertamerika, Hegoamerika, Mexikoko lur beheak, Karibeko uharteak eta hegoaldeko Florida hartzen ditu. Beste ekozonek baino oihan tropikal gehiago du.

## Kanpo estekak
# Tokioko Arteen Unibertsitatea

| Tokioko Arteen Unibertsitatea |
| --- |
|  |
| Datuak |
| Mota | unibertsitate nazionala eta arts educational institution (en)  |
| Herrialdea | Japonia |
| Eskumendekoak | Geidai Archives, Tokyo University of the Arts (en)  |
| Ikasle-kopurua | 3.217 (2009) |
| Agintea |
| Lehendakaria | Kazuki Sawa (en)  |
| Legezko forma | national university corporation (en)  |
| Historia |
| Sorrera | 1949ko maiatzaren 31 |
| Ordezkatzen du | Tokyo Academy of Fine Arts (en)  eta Tokyo Academy of Music (en)  |
| webgune ofiziala       |

**Tokioko Arteen Unibertsitatea** (japonieraz: 東京藝術大学, Hepburn: *Tōkyō Geijutsu Daigaku*)
 edo **Tokiogeidai** (japonieraz: 東京芸大)
 herrialde osoko arte-eskolarik nagusiena da. Ueno parkean bere egoitza nagusia duen arren, Toriden, Yokohaman, Kitasenjun eta Adachin ere campusak ditu. 1949an aurreko bi eskolak batuz sortua, nazioarteko beste eskolekin harremanak ditu.

## Ikasle ezagunak

* Yoshitoshi Abe
* Eri Kawai
* Yasushi Akutagawa
* Tsuguharu Foujita
* Taro Hakase
* Ryūsuke Hamaguchi
* Kaii Higashiyama
* Ikuo Hirayama
* Oki Kano
* Toshiro Mayuzumi
* Takashi Murakami
* Norio Ohga
* Tarō Okamoto
* Ryuichi Sakamoto
* Masaaki Suzuki
* Rentaro Taki
* Yoshi Takahashi
* Hiroshi Teshigahara
* Yoshihiko Wada
* Taikan Yokoyama
* Toshihiko Sahashi
* Hajime Mizoguchi
* Shigeo Fukuda
* Eiji Aonuma
* Kumiko Inui

## Kanpo estekak

|  |  |
| --- | --- |
|  | Artikulu hau hezkuntzari buruzko **zirriborroa** da. Wikipedia lagun dezakezu edukia osatuz. |
# Suntory Sungoliath

Suntory Sungoliath| Hiria |  Fuchū (Tokio) |
| Sorrera | 1980 |
| Kirol zelaia | Chichibunomiya Rugby Stadium (Edukiera: 27.188) |
| Entrenatzailea | Kiyonori Tanaka |
| Liga | Japoniako errugbi liga |
| 2023 | 4.a |
| Webgunea | Webgune ofiziala |
|  |
|

|  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- |
|

|  |  |  |
| --- | --- | --- |
|  |  |  |
|  |
|  |
| 　 |
| **Etxeko koloreak** |

 |

|  |  |  |
| --- | --- | --- |
|  |  |  |
|  |
|  |
| 　 |
| **Kanpoko koloreak** |

 |

 |
|  |

**Suntory Sungoliath** (japonieraz: サントリーサンゴリアス)
 Japoniako errugbi talde nagusietako bat da, bost aldiz irabazi baitu Japoniako Errugbi Liga. Fuchūn du egoitza, Tokioko prefeturan.

## Palmaresa

* All Japan Rugby (7): 1995-96, 2000-01, 20001-02, 2010-11, 2011-12, 2012-13, 2016-17
* Japoniako liga (5): 2007-08, 2011-12, 2012-13, 2016-17, 2017-18.

## Kanpo estekak
# Kontaktu-kirol

Australiar futboleko plakatze bat.
**Kontaktu-kirolak** edo **ukipen-kirolak** jokalarien arteko kontaktu fisikoa nabarmentzen edo eskatzen duten kirolak dira. Kirol batzuk, hala nola, arte martzial mistoak, aurkariari eragiten diotenean puntuatzen dira, eta beste batzuek, errugbia, gridiron futbola eta Australiar futbola barne, jokalariei plakatze egitea eskatzen dute. Kirol hauek kontaktu osoko bezala ezagutzen dira askotan, kirola ezin baita egin kontaturik gabe. Beste kirol batzuek kontaktua izan dezakete, baina joko-arauen arabera legez kanpokoak dira horrelako gertaerak kasualitatezkoak edo ustekabekoak dira eta ez dira kirolaren parte.

Era berean, kirol ekipamendu baten eragina ere izan dezake, hala nola hockeyko makilak edo futbolak kolpatzea.

Ukipenik gabeko kirolak dira parte-hartzaileek ukitzeko baliabide posiblerik izan behar ez dutenak, hala nola esprinta, igeriketa, dardoak edo snookerra, non jokalariek bide bereiziak erabiltzen dituzten edo txandaka jolasten dute. Beste kirol batzuk ere kontuan hartu behar dira, hala nola, motokrosa, BMXa eta errepideko txirrindularitza, denak taldetan lasterketak egiten dituztenak. Hori, askotan, beste lasterkari batzuekin talka egitean gertatzen da.

## Kanpo estekak
# Duelu

Alexander Hamilton eta Aaron Burr arteko pistola-duelua, 1804.
**Duelua** bi pertsonaren arteko borroka da, irain bat garbitzeko, lekukoen aurrean, eta gehienetan armak erabiliz, egiten dena. Erritualizatuta eta araututa egon ohi da, eta aldez aurreko erronka (*riepto*) edo desafio baten ondorioa izan ohi da, bi aldeetako batek edo biek edo beste batek egindako irain batetik sortutako etsaigotik sortua. Ohore eta mendeku kontzeptu klasikoekin lotuta dago, Erdi Aroan Jainkoaren epaia edo ordalia deiturikoarekin zerikusia izanda.

Jada Homeroren *Iliada*n, Paris eta Menelaorena edo Hektor eta Akilesena bezalako dueluak agertzen ziren. Batzuetan, gatazka kolektiboak saihesteko ohitura ere bilakatu zen, txapeldunen edo horiek erabakitzen dituzten gerlari-talde txikien arteko borroka berezi batera murriztuz; adibiderik nabarmenena horaziotarren eta kuriaziotarren arteko borroka izan zen, Tito Livio historialari erromatarrak kontatzen duena, galera handirik gabe Erromaren eta Alba Longaren arteko gerra bat konpontzeko; horren baliokidea, Biblian, David hebrearraren eta Goliath filistearren arteko borroka da. Baina bi gizonen arteko duelua jatorrizko germaniar praktika bat da: Erdi Aroko borroka bidezko epaia.

## Erreferentziak

## Kanpo estekak

|  |  |
| --- | --- |
|  | Artikulu hau **zirriborroa** da. Wikipedia lagun dezakezu edukia osatuz. |
# Krav maga

**Krav maga** edo **krav** (hebreeraz: [קרב] *krav*, 'borroka' eta [מגע] *maga*, 'kontaktua') Israelgo Defentsa eta Segurtasun Indarrek erabiltzen duten borroka eta autodefentsa sistema ofiziala da. Krav maga bi mota daude, bata Israelgo Segurtasun Indarrentzat egokitua eta bestea erabilera zibilerako.

Sistema hau hainbat herrialdetako polizia-zerbitzu eta indar militarrek erabiltzen dute, hala nola, AEBetan, Frantzian eta Erresuma Batuan.

## Historia

Borroka modu hau 1930eko hamarkadatik aurrera garatu zuen Imre (Imi) Lichtenfeldek lehen Txekoslovakian eta geroago Palestinako Britainiar Mandatuan. Israelgo Estatua sortu baino lehen, Lichtenfeld hasi zen *Haganah* indar paramilitar sionistarik garrantzitsuenari, eskuz esku borroka irakasten.

1951n, Israelgo Estatua sortu ondoren, krav maga borroka sistema, defentsa taktika eta eskuz esku borroka onartu zuten Israelgo Defentsa eta Segurtasun Indarrek, Israelgo Polizia Nazionalak eta baita terrorismoaren aurkako eta indar berezien unitate desberdinak. Horrela, funtsean, aplikazio militarreko borroka-entrenamendu-sistema bihurtu zen.

Israelgo Defentsa Indarretako borroka-irakasle karrera luze baten ondoren erretiratu zenean, krav maga irakasten hasi zen Lichtenfeldek publikoari. Beraz, krav maga bere jatorri historikora itzuli zen autodefentsa zibileko diziplina gisa.

Azken urteotan ezagunagoa egin da. 2010eko ekainaren 11n Espainiako Kirol Kontseiluak krav maga onartu zuen. Euskal Herrian, krav maga ikastaroak ematen dira hainbat hiri eta herritan.

## Deskribapena

Oinarrizko ideia berehalako mehatxuari aurre egitea da, erasotzaileari berriro erasotzea eragoztea eta, azkenik, aurkaria neutralizatzea.

Krav magaren ideiak honako hauek dira:

* aldi bereko defentsa eta aurrera egitea;
* eraso fisikoa garatzea (ez da eraso emozionalarekin edo haserrearekin nahastu behar);
* aurkaria erasotzen jarraitzea guztiz ezindu arte;
* aurretik erasotzea edo kontraerasoa ahalik eta azkarren egitea;
* aurkaria jotzeko eskura dagoen edozein objektu erabiltzea;
* erasoak gorputzaren puntu ahulenetara bideratzea;
* eraso sinpleak eta erraz errepika daitezkeenak erabiltzea;
* muskulu-memoria garatzea borrokan erreakzio azkarra izateko;
* estresaren aurrean senezko erantzunaren garrantziaz jabetzea eta hedatzea.

## Gerrikoen eta adabakien koloreak

Imi Lichtenfeld krav magako maisua eta Yaron Lichtenstein
Gerriko eta kalifikazioetarako, krav magako erakunde gehienek judoan oinarritutako sistema erabiltzen dute:

| Maila | Kolorea | Gerrikoa | Adabakia |
| --- | --- | --- | --- |
| Profesionala | Zuria |  |  |
| Horia |  |  |
| Laranja |  |  |
| Lizentziatua | Berdea |  |  |
| Urdina |  |  |
| Marroia |  |  |
| Aditua | Beltza |  |  |

*Aditua*-z gain, *Maisua* maila dago. Hala ere, maila hau krav magari bizitza osoa eskaini eta estiloa irakasteko eta sustatzeko ekarpen baliotsuak egin dituztenentzat bakarrik dago gordeta. Munduko jende gutxik maila hau daukate.

Adabaki sistema Eyal Yanilovek garatu zuen 1980ko hamarkadaren amaieran.

## Erakundeak

* Krav Maga Nazioarteko Federazioa (IKMF)
* Krav Maga Global (KMG)
* Krav Maga Maleh (KMM)

## Erreferentziak

## Kanpo estekak
# Koreako Hiru Erresumak

Koreako Hiru Erresumak V. mendearen amaieran
**Koreako Hiru Erresumak** (Hangul: 삼국시대; Hanja: 三國時代) Koguryŏ (Hangul: 고구려; Hanja: 高句麗; RR: *Goguryeo*), Baekje (Hangul: 백제; Hanja: 百濟) eta Silla (Hangul: 신라; Hanja: 新羅) ziren, gure aroko lehen milurtekoaren zati handi batean Koreako penintsula eta Mantxuriako zati batzuetan agiuntea zutenak. Baekje eta Silla erresumek penintsularen hegoaldea eta Tamna (Jeju uhartea) menderatzen zituzten; Koguryŏ, berriz, Liaodong penintsula, Mantxuria eta egungo Ipar Korea menderatzen zituen. Baekjek eta Koguryŏk sortze-mito berberak zituzten, ziur asko Buyeon sortu zirenak. Hiru Erresumen garaia IV. mendean hasten dela uste dute, eta Sillak, Tang dinastiaren laguntzari esker, 668an Koguryŏ mendean hartu zuenean amaitu zen. Honek korear identitate nazionala sortu zuen. Silla–Tang Gerraren (668–676) ondorioz, sillatarrek txinatarrak penintsularik egotzi zuten. Go Balhaekoak tang txinatarrak ere menderatu zuen eta Balhae eratu zuen Koguryŏko iparraldeko eskualdeetan.

"Samguk" (Hangul: 삼국; Hanja: 三國) XII. mendean idatzitako *Samguk Sagi* eta *Samguk Yusa* koreerazko testu klasikoen tituluetan erabili zuten.

## Erreferentziak

|  |  |
| --- | --- |
|  | Artikulu hau Koreako historiari buruzko **zirriborroa** da. Wikipedia lagun dezakezu edukia osatuz. |
# Yi Sun-sin

| Yi Sun-sin |
| --- |
|   Irudi gehiago |
| Bizitza |
| Jaiotza | Seul, 1545eko apirilaren 28a (egutegi gregorianoa) |
| Herrialdea | Joseon |
| Heriotza | Namhae County (en) , 1598ko abenduaren 16a (53 urte) |
| Hobiratze lekua | 아산 |
| Heriotza modua | borrokan hilda |
| Hezkuntza |
| Hizkuntzak | koreera |
| Jarduerak |
| Jarduerak | itsas ofiziala eta soldadua |
| Zerbitzu militarra |
| Gradua | amiral |
| Parte hartutako gatazkak | Koreako japoniar inbasioak Battle of Okpo (en)  Battle of Happo (en)  Battle of Jeokjinpo (en)  Battle of Sacheon (en)  Battle of Dangpo (en)  Battle of Danghangpo (en)  Battle of Yulpo (en)  Hansando daecheop Battle of Noryang (en)  |
|

---

 |
|   |

*Hau korear izena da, abizena* Yi *du.*
**Yi Sun-sin** (Hangul: 이순신; Hanja: 李舜臣; i.sʰun.ɕin ahoskatua; Euljiro-dong, Hanseong, Joseon, 1545eko apirilaren 28a – Namhae uhartea, Gyeongsang, Joseon, 1598ko abenduaren 16a) korear almirante eta jenerala izan zen, bere aberria 1592ko japoniar erasoaldietatik defendatzea lortu zuena. Yiren kortesiazko izena Yŏhae (여해) zen, eta hil ondoren Ausardia Leialaren Jauna (충무공; 忠武公) izendatu zuten.

Yi almiranteak japoniarren aurka borrokaturiko itsas guduen kopuru zehatza eztabaidagarria da. Hala ere, oro har gutxienez 23 itsas gudutan borrokatu zuela onartzen da, guztietan garaipena lortuz. Gudu horietako askotan, gerlari gutxi eta txarto horniturik agintzen zuen. Bere arrakastarik ospetsuena Myeongnyangeko guduan gertatu zen, non 13 itsasontziko korear flota bat gutxienez 133ko japoniar flota baten aurka garaipenera eraman zuen. Yi Noryangeko guduan hil zen, Imjin Gerrako azken gudu handian, 1598ko abenduaren 16an.

Yi historiako itsas komandante handienetako bat da, bere ikuspegi estrategikoagatik, inteligentziagatik, berrikuntzengatik eta nortasunagatik ospetsua dena. Koreako historiako protagonista nabarmena da, bere izena daramaten mugarri, sari eta herriez, baita bere lorpenei buruzko film eta dokumental ugariez ere gogora ekarria. Bere gerra garaiko egunerokoak, *Nanjung Ilgi* izenekoak, UNESCOren Munduko Memoria ekimenaren parte dira.

## Erreferentziak

## Kanpo estekak
# Keizō Obuchi

| Keizō Obuchi |
| --- |
|   Irudi gehiago |
|

|  84. Japoniako lehen ministro |
| --- |

 1998ko uztailaren 30a - 2000ko apirilaren 5a ← Ryutaro Hashimoto - Yoshirō Mori →

|  Japoniako Atzerri ministroa |
| --- |

 1997ko irailaren 11 - 1998ko uztailaren 30a

|  Japoniako Kabineteko idazkari nagusia |
| --- |

 1987ko azaroaren 6a - 1989ko ekainaren 3a - Masajuro Shiokawa →

|  lehendakari |
| --- |

 1981 - 2000

|  Japoniako ordezkarien ganberako kidea |
| --- |

 1963 - 2000 |
| Bizitza |
| Jaiotza | 中之条町, 1937ko ekainaren 25a |
| Herrialdea |  Japonia |
| Lehen hizkuntza | japoniera |
| Heriotza | Juntendo Unibertsitate Ospitalea, 2000ko maiatzaren 14a (62 urte) |
| Heriotza modua | berezko heriotza: istripu zerebrobaskularra |
| Familia |
| Aita | Mitsuhei Obuchi |
| Ama | Chiyo Obuchi |
| Ezkontidea(k) | Chizuko Obuchi  (1967 -  2000ko maiatzaren 14a) |
| Seme-alabak |
ikusi
* Akiko Obuchi Yūko Obuchi
 |
| Haurrideak |
ikusi
* Mitsuhei Obuchi
 |
| Hezkuntza |
| Heziketa | Q114925820  1953ko martxoa) Q11362875  (1950eko apirila - Tokyo Metropolitan Kita High School (en)  (1953ko apirila - 1956ko martxoa) Waseda University, School of Literature I (en)  (1958ko apirila - 1962ko martxoa) Graduate School of Political Science, Waseda University (en)  (1963ko apirila - |
| Hizkuntzak | japoniera |
| Jarduerak |
| Jarduerak | politikaria, diplomazialaria eta gobernuburua |
| Jasotako sariak |
ikusi
* Grand Cordon of the Supreme Order of the Chrysanthemum  Grand Cross of the Order of the Sun of Peru‎  Order of the Chrysanthemum  Decoration of Honour for Services to the Republic of Austria  Peruko Eguzkiaren Ordena
 |
| Kidetza | Heisei Kenkyūkai |
| Ezizena(k) | 冷めたピザ |
| Ideologia eta sinesmenak |
| Alderdi politikoa |  Alderdi Liberal Demokratikoa |
|

---

 |
|   |
|  |

**Keizō Obuchi** (japonieraz: 小渕 恵三, Hepburn: *Obuchi Keizō*)
 japoniar politikaria izan zen. Japoniako lehen ministroa izan zen 1998tik 2000ra.

1963an 26 urterekin Ordezkarien Ganberako kide aukeratu zuten, eta kide gazteena bihurtu zen. Alderdi Liberal Demokratikoan gora egin zuen, eta 1980ko eta 1990eko hamarkadetan Kabineteko idazkari buru eta Kanpo Arazoetako ministro izan zen.

1998an lehen ministro izendatu zuten. Bi helburu nagusiak Errusiarekin bake ituna sinatzea eta Japoniako ekonomia suspertzea izan ziren, gastu publikoa handituz eta zergak jaitsiz.
Apirilaren 1ean bihotzekoa izan zuen eta koma egoeran sartu zen. Apirilaren 5ean Yoshirō Morik ordezkatu zuen eta maiatzaren 14an hil zen.

## Kanpo estekak

|  |  |
| --- | --- |
|  | Artikulu hau Japoniako biografia baten **zirriborroa** da. Wikipedia lagun dezakezu edukia osatuz. |
# Kiyoura Keigo

| Kiyoura Keigo |
| --- |
|   Irudi gehiago |
|

|  23. Japoniako lehen ministro |
| --- |

 1924ko urtarrilaren 7a - 1924ko ekainaren 11 ← Yamamoto Gonnohyōe - Katō Takaaki →

|  Chairman of the Privy Council of Japan (en)  |
| --- |

|  member of the House of Peers (en)  |
| --- |

|  Vice-Chairman of the Privy Council of Japan (en)  |
| --- |

 |
| Bizitza |
| Jaiotza | Kutami (en) , 1850eko martxoaren 27a |
| Herrialdea |  Japonia |
| Heriotza | Atami, 1942ko azaroaren 5a (92 urte) |
| Hobiratze lekua | Sōji-ji Temple (en)   |
| Familia |
| Ezkontidea(k) | Kiyoura Tōko |
| Hezkuntza |
| Heziketa | Kangien (en)  |
| Hizkuntzak | japoniera |
| Irakaslea(k) | Chō Sanshū (en)  |
| Jarduerak |
| Jarduerak | politikaria |
| Jasotako sariak |
ikusi
* Order of the Rising Sun, 1st class  Order of the Rising Sun with Paulownia Flowers, 1st class  Grand Cordon of the Supreme Order of the Chrysanthemum  Order of the Sacred Treasure
 |
| Ideologia eta sinesmenak |
| Alderdi politikoa | baliorik ez |
|

---

 |
|   |
|  |

**Kiyoura Keigo** (清浦 奎吾, 1850eko otsailaren 14a edo martxoaren 27a - 1942ko azaroaren 5a) japoniar politikaria izan zen. Japoniako lehen ministroa izan zen 1924an, historialariek "Taishō Demokrazia" deitu duten garaian.

## Kanpo estekak

|  |  |
| --- | --- |
|  | Artikulu hau Japoniako biografia baten **zirriborroa** da. Wikipedia lagun dezakezu edukia osatuz. |